|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021 m. vasario 25 d. |
| įsakymu Nr. AD1-252 |

**KLAIPĖDOS MIESTO SAVIVALDYBĖS ĮSTAIGŲ, ĮMONIŲ VEIKLOS BEI TURTO VALDYMO OPTIMIZAVIMO VEIKSMŲ PLANAS**

Planas parengtas įgyvendinant Klaipėdos miesto savivaldybės 2019–2023 m. veiklos prioritetų, patvirtintų Klaipėdos miesto savivaldybės tarybos 2019 m. liepos 25 d. sprendimu Nr. T2-247, nuostatas, atsižvelgiant į 2019 m. studiją „Klaipėdos miesto savivaldybės darbo organizavimo vertinimas“.

Klaipėdos miesto savivaldybės administracijos direktoriaus 2020 m. birželio 30 d. įsakymu Nr. AD1-781 „Dėl darbo grupės sudarymo“ sudaryta darbo grupė parengė Klaipėdos miesto savivaldybės įstaigų, įmonių veiklos bei turto valdymo optimizavimo krypčių aprašą, kurio pagrindu parengtas veiksmų planas.

|  |  |  |  |  |
| --- | --- | --- | --- | --- |
| **Eil. Nr.** | **Pokyčių sritis** | **Aprašymas** | **Atsakingi asmenys / padalinys** | **Laukiami rezultatai** |
|
|
| **Akcinių, uždarųjų akcinių bendrovių pertvarka bei nekilnojamojo turto valdymo strategija** | | | | |
| 1. | Parengti ir patvirtinti Savivaldybės nekilnojamojo turto (toliau – NT) valdymo strategiją | Parengtas NT valdymo strategijos projektas, apimantis NT valdymo sritis nuo savivaldybės valdomo NT iki įmonių, įstaigų valdymo, sudaryta esamos būklės analizė bei siūlymai. Minėtoje strategijoje integruoti siūlymai dėl efektyvaus savivaldybės NT administravimo, aukščiausios socialinės ir ekonominės grąžos, naudojant savivaldybės NT, užtikrinimo, turto valdymo procedūrų viešinimo, įmonių, įstaigų veiklos optimizavimo ir savivaldybei nebūdingas funkcijas vykdančių įmonių likimo (Lietuvos laisvosios rinkos institutas, sudarydamas kasmetinį savivaldybių indeksą, rekomenduoja savivaldybėms tokių funkcijų atsisakyti). | Turto valdymo skyrius | 1) Iki 2021-12-31 patvirtinta NT valdymo strategija. |
| 2) Iki 2025-01-01 įgyvendintos priemonės. |
| **Biudžetinių įstaigų pertvarka** | | | | |
| 2. | Įgyvendinti sprendimus dėl biudžetinių sporto įstaigų pertvarkos, sporto reformos III etapo | Siekiant sukurti ir įgyvendinti motyvuojančios sporto sistemos (fizinio aktyvumo ir aukšto sportinio meistriškumo) modelį, sudaryta darbo grupė, kuri suformavo pasiūlymus, parengė veiksmų planą, kurio siekis – išgryninti biudžetinių sporto įstaigų veiklą, įvesti orientaciją į rezultatus, sudaryti sąlygas sporto sistemoje išlaikyti gabius jaunuosius sportininkus. | Sporto skyrius | 1) Iki 2021-05-31 parengta futbolo sporto šakos motyvuojančio sporto krepšelio finansavimo metodika. |
| 2) Iki 2021-12-31 pateiktas Klaipėdos miesto sporto sistemos pagal sporto šakas finansavimo principų projektas. |
| Klaipėdos miesto savivaldybės tarybos (toliau – Savivaldybės taryba) 2020 m. spalio 29 d. sprendimu Nr. T2-241 „Dėl sutikimo pertvarkyti biudžetinę įstaigą Klaipėdos futbolo mokyklą į viešąją įstaigą“ pritarta BĮ Futbolo mokyklos pertvarkymui į viešąją įstaigą Klaipėdos futbolo mokyklą. 2020 m. gruodžio 23 d. Savivaldybės taryba priėmė sprendimą Nr. T2-314 „Dėl biudžetinės įstaigos Klaipėdos futbolo sporto mokyklos pertvarkymo“. Klaipėdos miesto savivaldybės administracijos (toliau – KMSA) direktoriaus 2021 m. sausio 22 d. įsakymu Nr. AD1-107 „Dėl BĮ Klaipėdos futbolo sporto mokyklos pertvarkymo priemonių plano patvirtinimo“ buvo patvirtintas BĮ Klaipėdos futbolo sporto mokyklos vidaus pertvarkos planas. | 3) Iki 2021-07-01 įsteigta viešoji įstaiga Klaipėdos futbolo mokykla. |
| 3. | Parengti siūlymus dėl biudžetinių švietimo įstaigų tinklo optimizavimo ir įgyvendinimo | Siekiant sumažinti administravimo ir ūkinio, buhalterinio aptarnavimo kaštus bei didesnio švietimo įstaigų tinklo efektyvumo, Savivaldybės tarybos 2020 m. gruodžio 23 d. sprendimu Nr. T2-300 patvirtintas ikimokyklinių įstaigų tinklo pertvarkos bendrasis planas. Rengiamas bendrojo ugdymo mokyklų tinklo pertvarkos bendrasis planas (dirba darbo grupė). Neformaliojo vaikų švietimo įstaigų klausimams spręsti taip pat yra sudaryta darbo grupė. | Švietimo skyrius | 1) Iki 2021-03-01 parengtas Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrasis planas. |
| 2) Iki 2021-09-01 parengtas Klaipėdos miesto savivaldybės neformaliojo ugdymo įstaigų pertvarkos 2022–2026 metų bendrasis planas. |
| 4. | Parengti siūlymus dėl biudžetinių socialinių paslaugų įstaigų tinklo optimizavimo | Siekiant didinti paslaugų teikimą per nevyriausybines organizacijas (šiuo metu tokios paslaugos sudaro apie 32 proc. visų teikiamų paslaugų), rengiamas socialinių paslaugų įstaigų optimizavimo planas. Paslaugas taip pat teikia septynios savivaldybės biudžetinės socialinių paslaugų įstaigos.  Su vaikų dienos centrais sudarytos finansavimo iš Lietuvos Respublikos socialinės apsaugos ir darbo ministerijos lėšų sutartys. | Socialinės paramos skyrius | Iki 2021-07-01 parengtas socialinių paslaugų įstaigų optimizavimo planas. |
| 5. | Parengti siūlymus dėl biudžetinių kultūros įstaigų veiklos modernizavimo ir tinklo optimizavimo | Siekiant optimizuoti veiklą, 2021–2022 m. numatoma atlikti biudžetinės įstaigos Klaipėdos miesto savivaldybės kultūros centro Žvejų rūmų galimybių studiją, kurios tikslas – išnagrinėti įstaigos veiklos ir pastatų modernizavimo galimybes bei veiklos perspektyvą. Ruošiama viešųjų pirkimų techninė specifikacija dėl galimybių studijos parengimo.  Atsižvelgiant į 2024 m. nukeltą naujos bibliotekos-bendruomenės centro statybų pradžią, atnaujintas Klaipėdos miesto savivaldybės Imanuelio Kanto viešosios bibliotekos tinklo optimizavimo ir veiklos modernizavimo priemonių planas, numatant, kad bibliotekos tinklo optimizavimas bus užbaigtas ne anksčiau kaip atliktus aštuonių bibliotekos padalinių perkėlimą į naujai pastatytą bibliotekos-bendruomenės centro pastatą. | Kultūros skyrius | 1) Iki 2022-07-01 parengta biudžetinės įstaigos Klaipėdos miesto savivaldybės kultūros centro Žvejų rūmų veiklos ir pastatų modernizavimo galimybių studija. |
| 2) Iki 2026-12-01 įgyvendintas Klaipėdos miesto savivaldybės Imanuelio Kanto viešosios bibliotekos veiklos modernizavimo ir tinklo optimizavimo planas. |
| 6. | Parengti siūlymus dėl biudžetinių sveikatos priežiūros įstaigų tinklo optimizavimo | Biudžetinę įstaigą Klaipėdos sutrikusio vystymosi kūdikių namus planuojama pertvarkyti į viešąją įstaigą, kadangi nemažai teikiamų paslaugų gali būti finansuojamos iš Privalomojo sveikatos draudimo fondo lėšų, taip pat įstaiga gali gauti pajamų iš teikiamų paslaugų. | Sveikatos apsaugos skyrius | 1) Iki 2021-12-31 atlikta Klaipėdos sutrikusio vystymosi kūdikių namų paslaugų teikimo ir finansinė analizė. |
| 2) Iki 2022-12-31 parengtas pertvarkos planas. |
| 7. | Parengti siūlymus dėl biudžetinių įstaigų bendrųjų funkcijų centralizavimo | 2009–2010 m. centralizavus biudžetinių įstaigų buhalterinę apskaitą, biudžetinėse įstaigose buhalterinės apskaitos darbuotojų sumažėjo 5 kartus, tačiau įstaigose vis tiek išliko atskiros darbuotojų, kurie tiesiogiai atlieka ekonominio planavimo ir pirminės apskaitos funkcijas, pareigybės (35 etatai). Kai kuriose mažesnėse įstaigose darbuotojai atlieka šias funkcijas netiesiogiai (pvz., kaip raštinės administratoriai), tokių pareigybių yra 77 etatai. Įstaigose pareigybės, susijusios su ekonominiu planavimu bei apskaita, yra išlikusios dėl mažo procesų brandos lygio, mažo administracijų finansinio raštingumo, didelio mažų įstaigų skaičiaus. | Vyriausioji patarėja A. Špučienė, Informacinių technologijų skyrius, Biudžetinių įstaigų centralizuo-tos apskaitos skyrius (toliau – BĮCAS), Planavimo ir analizės skyrius | Iki 2022-12-31 įgyvendintas biudžetinių įstaigų veiklos planavimo ir apskaitos pertvarkymo planas. |
| 8. | Bendrųjų funkcijų centralizavimas biudžetinėse įstaigose | KMSA numato biudžetinėse įstaigose centralizuoti **bendrąsias funkcijas**: |  |  |
| 8.1. |  | Dokumentų valdymas, diegiant bendrą IS visose biudžetinėse įstaigose. Numatoma įsigyti ir įdiegti 115 įstaigų dokumentų valdymo sistemas. | Informacinių technologijų skyrius, Bendrasis skyrius | Iki 2021-09-01 įdiegtos 115 įstaigų dokumentų valdymo sistemos. |
| 8.2. |  | Personalo administravimas, diegiant sistemos „Biudžetas VS“ personalo valdymo posistemę etapais, centralizuojant atrankas. | Informacinių technologijų skyrius, BĮCAS, Personalo skyrius | 1) Iki 2021-12-31 įdiegtas personalo apskaitos modulis 50 įstaigų. |
| 2) Iki 2022-12-31 įdiegtas personalo apskaitos modulis 66 įstaigose. |
| 3) Iki 2022-07-31 atliktas atrankų centralizavimas. |
| 8.3. |  | Lėšų planavimas ir apskaita, supaprastinant ir automatizuojant dokumentų pateikimo, pasirašymo el. priemonėmis procesus. Pagal KMSA direktoriaus 2020 m. lapkričio 25 d. įsakymu Nr. AD1-1341 patvirtintą tvarką nuo 2021-01-01 apskaitos dokumentai iš biudžetinių įstaigų priimami el. būdu. Sudarytas priemonių planas, vyksta derybos su UAB „NEVDA“ dėl elektroninio parašo įdiegimo, duomenų perkėlimo į planavimo posistemę iš personalo modulio. | BĮCAS, Planavimo ir analizės skyrius, Informacinių technologijų skyrius | Iki 2021-12-31 įdiegta sistema. |
| 8.4. |  | Pagal dabartinį teisinį reglamentavimą įstaigos, esant poreikiui (pvz., dideliems ar specifiniams pirkimams), gali įgalioti KMSA atlikti pirkimą iki pirkimo sutarties sudarymo. Toks priemonės įgyvendinimas galimas jau dabar. Biudžetinėse įstaigose viešųjų pirkimų centralizavimo įgyvendinimas numatytas su sąlyga, jeigu bus pakeistas ir įsigalios naujas Lietuvos Respublikos viešųjų pirkimų įstatymas. Priėmus minėtą įstatymą, bus rengiamasi biudžetinių įstaigų viešųjų pirkimų centralizavimui. | Viešųjų pirkimų skyrius | Iki 2021-12-31 parengtas Viešųjų pirkimų centralizavimo planas. |
| 8.5. |  | Centralizuotas maisto produktų pirkimas ikimokyklinio ugdymo įstaigose bei mokyklose-darželiuose. | Vyriausioji patarėja I. Kubilienė, Planavimo ir analizės skyrius | Iki 2021-09-01 atlikta paslaugos įsigijimo poreikio analizė bei pateiktas siūlymas. |
|
| 8.6. |  | Duomenų apsaugos pareigūno paslaugos perkamos centralizuotai: nuo 2021-01-01 centralizuotai paslaugos planuojamos teikti 98 biudžetinėms įstaigoms (92 švietimo, 6 sporto įstaigoms), nuo 2021 m. II pusmečio kitoms 18 įstaigų (kultūros, socialinės paramos, sveikatos apsaugos, miesto tvarkymo). Centralizuotos duomenų apsaugos pareigūno paslaugos švietimo ir sporto biudžetinėms įstaigoms pradėtos teikti nuo 2021 m. vasario 17 d., kitoms biudžetinėms įstaigoms – nuo 2021 m. II pusmečio. | Duomenų apsaugos pareigūnė R. Virvičienė | Nuo 2021-07-01 centralizuotas duomenų apsaugos pareigūno paslaugų teikimas visose įstaigose |
| 8.7. |  | Informacinių technologijų (IT) paslaugos. Analizuojama situacija, siūlytina dalį IT paslaugų teikti ikimokyklinio ugdymo įstaigoms. Iki 2020-12-10 bus apibendrinti duomenys. | Informacinių technologijų skyrius | Iki 2021-07-01 parengtas IT paslaugų diegimo planas. |
|
| 8.8. |  | Nupirkta elektra visoms švietimo įstaigoms (centralizuotai) nuo 2021-01-01, iš viso 22 proc. pigiau, perrašyta sutartis su AB „Energijos skirstymo operatorius“. Kitoms biudžetinėms įstaigoms bus perkama elektra 2021 m. kovo–balandžio mėn. | Vyriausioji patarėja  I. Kubilienė, Planavimo ir analizės skyrius | Nuo 2021-05-01 centralizuotai tiekiama elektra visoms įstaigoms. |
| 8.9. |  | Teisinės paslaugos (parengiant dokumentų šablonus). | Teisės skyrius | Pateikti siūlymai iki 2021-08-01. |
|
| 8.10. |  | Statinių techninės priežiūros paslaugos. Kasmetinės apžiūros techninės priežiūros paslaugas numatoma įsigyti centralizuotai, vykdoma lėšų analizė. Tikėtina, kad išlaidos šiai paslaugai nesumažės, tačiau bus sumažinta administracinė našta ir atsakomybė įstaigų vadovams. | Vyriausioji patarėja  I. Kubilienė | Nuo 2022-01-01 centralizuotai teikiamos statinių techninės priežiūros paslaugos. |
|
| 8.11. |  | Aplinkos, teritorijos priežiūros paslaugos. Šiuo klausimu būtina atidesnė analizė bei kompromisas su įstaigų vadovais. Sprendimui reikalingas politinis pritarimas. Siūlytina skatinti įstaigas dalį ūkinio pobūdžio paslaugų pirkti rinkoje: valymo, einamojo remonto, budėjimo paslaugas. | Švietimo skyrius,  vyriausiasis patarėjas (ugdymui ir kultūrai) Miesto tvarkymo skyrius | Iki 2021-12-31 atlikta analizė ir pateikti paslaugų centralizavimo siūlymai. |
| **Viešųjų įstaigų pertvarka** | | | | |
| 9. | Parengti siūlymus dėl VšĮ „Klaipėdos butai“ funkcijų išgryninimo, papildymo bei veiklos optimizavimo | VšĮ „Klaipėdos butai“ siekiama geresnių rezultatų teikiant viešąsias paslaugas visuomenei. Siūlymai: | Socialinio būsto skyrius | Iki 2021-07-01 atlikta analizė, pateikti siūlymai. |
| - dokumentų valdymo sistemos įdiegimas (prisijungimas prie programinės įrangos „@vilys“), kitų programų, savitarnos modulių įdiegimas efektyvinant administracinį darbą, keliant teikiamų paslaugų kokybę su paslaugų tiekėjais, nuomininkais, KMSA ir t. t.; |
| - papildomos paslaugos – bendrojo naudojimo objektų administravimo plėtimas; |
| - prevencinis darbas su skolininkais, įmokų mokėtojais, įdiegiant efektyvią strategiją, nustatant kriterijus; |
| - patalpų remonto, pateikimo nuomai efektyvinimas, kad nebūtų laikomos tuščios, remontuotinos, nenaudojamos patalpos. |
| Apie VšĮ „Klaipėdos butai“ veiklą plačiau pateikiama plano 1 punkte nurodytoje įmonių, įstaigų turto valdymo strategijoje. |
| 10. | Parengti siūlymus dėl VšĮ „Klaipėdos šventės“ funkcijų išgryninimo, papildymo bei veiklos optimizavimo | Iki 2021-03-01 peržiūrėti ir atnaujinti VšĮ „Klaipėdos šventės“ įstatus, išgryninant nurodytas įstaigos funkcijas. | Kultūros skyrius | Iki 2021-05-01 patvirtinti įstatai. |
|
| 11. | Parengti siūlymus dėl viešųjų įstaigų „Klaipėda ID“ ir Klaipėdos turizmo ir kultūros informacijos centro funkcijų išgryninimo, papildymo bei veiklos optimizavimo | Peržiūrėti viešųjų įstaigų misijas ir atliekamas funkcijas, jas atnaujinti, papildyti. Optimizavimo galimybių galima ieškoti siūlant panašias funkcijas vykdančių įstaigų sujungimą, stiprinant jų kompetencijas ir materialinę bazę ir (ar) funkcijų perskirstymą investicijų skatinimo ir pritraukimo srityje, verslumo skatinimo, smulkiojo ir vidutinio verslo aptarnavimo ir ekonominėje miesto rinkodaros srityse. | Ekonominės plėtros grupė | Iki 2021-07-01 pateikta analizė ir pasiūlymai. |
| 12. | Parengti siūlymus dėl viešųjų sveikatos priežiūros įstaigų veiklos optimizavimo ir paslaugų kokybės gerinimo | Išnagrinėjus Klaipėdos universitetinės ligoninės paslaugų plėtros ir materialinės bazės sutvarkymo perspektyvas, išanalizavus Lietuvoje vykdytų panašių galimybės studijų viešuosius pirkimus laimėjusių tiekėjų siūlytas kainas, parengtas 2020-06-23 raštas Nr. VS-3693, prašant įtraukti į Strateginį veiklos planą naują priemonę „Galimybių studijos dėl Klaipėdos miesto asmens sveikatos priežiūros įstaigų darbo optimizavimo ir perspektyvos (gairių)  iki 2050 m. nustatymo parengimas“ bei skirti jos įgyvendinimui papildomas lėšas. Priemonė įtraukta į 2021–2023 m. Strateginio veiklos plano projektą. KMSA direktoriaus 2020-06-01 įsakymu Nr. AD1-696 sudaryta darbo grupė Klaipėdos universitetinės ligoninės modernizavimo ilgalaikės programos iki 2030 m. priemonių planui parengti. | Sveikatos apsaugos skyrius | 1) Iki 2021-07-01 parengtas Klaipėdos universitetinės ligoninės modernizavimo ilgalaikės programos iki 2030 m. priemonių planas. |
| Planuojama peržiūrėti kitų viešųjų įstaigų – pirminės sveikatos priežiūros centrų veiklas, ieškant veiklos optimizavimo galimybių. | 2) Iki 2022-12-31 atlikta analizė ir parengti siūlymai dėl pirminės sveikatos priežiūros centrų veiklos optimizavimo galimybių. |
| **KMSA darbo organizavimo tobulinimas** | | | | |
| 13. | Parengti ir įgyvendinti Nuotolinių klientų aptarnavimo centrų įsteigimo planą | KMSA struktūroje yra numatyti nuotoliniai klientų centrai kaip Klientų aptarnavimo skyriaus teritoriniai padaliniai. Kaip alternatyva analizuojama galimybė kurti virtualias e. platformas su konsultantais, dirbančiais nutolusiose darbo vietose, telefonu ir el. būdu tiesiogiai teikiančiais paslaugas. Nagrinėjama galimybė organizuoti 1 darbo vietą Socialinės paramos skyriuje Laukininkų g., kurioje būtų teikiamos administracinės paslaugos, kurias aktualu gauti klientams, gaunantiems socialinę paramą. Atlikta administracinių paslaugų analizė, išskirtos paslaugos, kurias būtų tikslinga teikti: 1. Gyvenamosios vietos deklaravimo paslaugos; 2. Pažymų apie gyvenamąją vietą išdavimo paslaugos; 3. Prašymų dėl gyvenamosios vietos deklaravimo duomenų taisymo, keitimo ir panaikinimo priėmimas; 4. Santuokos registravimas; 5. Leidimų laidoti išdavimas; 6. Įrašymo į eilę socialiniam būstui gauti paslauga; 7. Išvados dėl asmens gebėjimo pasirūpinti savimi ir priimti kasdienius sprendimus pateikimo organizavimas; 8. Archyvinių pažymų juridiniams faktams patvirtinti iš likviduotų juridinių asmenų veiklos dokumentų išdavimas; 9. Gyventojų priėmimas pas Savivaldybės ir KMSA vadovus; 10. Asmenų prašymų (skundų), adresuotų Savivaldybės vadovams ir KMSA vadovams, priėmimas; 11. Triukšmo šaltinių valdytojų pranešimų apie planuojamus statybos darbus gyvenamosiose patalpose ir gyvenamosiose teritorijose registravimas; 12. Prašymų dėl priėmimo į darželius ir mokyklas priėmimas. Tikslinga svarstyti dėl galimybės klientui šioje darbo vietoje teikti visas tarpusavyje susijusias paslaugas, kaip pvz.: 1. Vaiko gimimo registravimas ir gyvenamosios vietos deklaravimas, ir gimimo išmoka ir registravimas į ikimokyklinę įstaigą; 2. Mirties registravimas ir leidimo laidoti išdavimas, ir laidojimo išmoka; 3. Socialinio būsto nuomos paslaugos ir sutarties sudarymas (VšĮ „Klaipėdos butai“), ir gyvenamosios vietos deklaravimas, ir sutarčių su paslaugų teikėjais sudarymas (energija, vanduo, Klaipėdos regiono atliekų tvarkymo centras, „Ignitis“) (dėl šios kompleksinės paslaugos reikėtų diskusijų su paslaugų teikėjais). | Klientų aptarnavimo skyrius, vyriausiasis patarėjas D. Petrolevičius | 1) Iki 2021-04-01 parengtas įgyvendinimo planas.  2) Iki 2021-12-31 įgyvendintas nuotolinių klientų aptarnavimo centų steigimo planas. |
| 14. | Vykdyti naujos struktūros veiklos efektyvumo stebėseną | Nustatyti stebėsenos rodiklius ir vertinti naujos KMSA struktūros efektą. Stebėsenos pagrindimu bus galima teikti pasiūlymus dėl KMSA struktūros tobulinimo. Galimi stebėsenos rodikliai – strateginio veiklos plano priemonių, projektų įgyvendinimo rodikliai, mikroklimato tyrimai, darbuotojų kaita ir pan. | Personalo skyrius, Strateginio planavimo skyrius | 1) Iki 2021-12-31 pateikti stebėsenos rezultatai. |
| 2) Iki 2021-12-31 atliktas KMSA mikroklimato tyrimas. |
| 15. | Diegti procesų valdymo metodus ir skaitmeninti paslaugas | 2020 m. KMSA bus diegiamas LEAN metodas (darbuotojų mokymai, procesų analizė, pasiūlymai dėl procesų tobulinimo). | Strateginio planavimo skyrius, Personalo skyrius | Iki 2021-10-30 įgyvendinti kokybės vadybos LEAN metodai. |
|

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_